13.0 ข้อมูลอื่นที่เกี่ยวข้อง

  13.1 บุคคลอ้างอิง

  นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  ชั้น 7 อาคารตลาดหลักทรัพย์แห่งประเทศไทย

  62 ถนนรัชดาภิเษก เขตคลองเตย

  กรุงเทพฯ 10110

  โทรศัพท์ (662) 359-1200-7

  โทรสาร (662) 359-1259

  ที่ปรึกษากฎหมาย : บริษัท ที่ปรึกษากฎหมายสากล จำกัด

  175 อาคารสาธรซิตี้ทาวเวอร์ จำกัด ชั้น 18

  ถนนสาธรใต้ กรุงเทพฯ 10120

  โทรศัพท์ (662) 679-6005 โทรสาร (662) 679-6041-42

  ผู้ตรวจสอบบัญชี : นายนิรันดร์ ลีลาเมธวัฒน์ หรือ นายสุพจน์ สิงห์เสน่ห์ หรือ นาย

ณรงค์ หลักฐาน หรือ นายเทอดทอง เทพมังกร หรือ นางวิไล

บูรณกิตติโสภณ หรือ นางสาวนิตยา เชษฐโชติรส

  บริษัท เคพีเอ็มจี ออดิท (ประเทศไทย) จำกัด

  195 อาคารเอ็มไพร์ ชั้น 21 ถึง 22 ถนนสาทรใต้

  แขวงยานนาวา เขตสาทร กรุงเทพฯ 10120

  โทรศัพท์ (662) 677-2000

  โทรสาร (662) 677-2222

  ที่ปรึกษาการเงิน : BLANCKAERT, MISSORTEN,SPAENHOVEN & CO.

  Meiseselaan 71, Avenue de Meysse 1020 Brussel – Bruxelles

Tel. : 02/268 08 35, 02/268 53 95 Fax : 02/268 39 87

  ที่ปรึกษาร่วมในการระดมทุน : CLSA Singapore Pte Ltd.

  9 Raffles Place # 19-20/21 Republic Plaza II,

  Singapore 048619

  Tel. : (665) 534 3268 Fax : (665) 533 8922

  : บริษัท หลักทรัพย์ ซีมิโก้ จำกัด (มหาชน)

  ชั้น 15-17 อาคารลิเบอร์ตี้สแควร์

  เลขที่ 287 ถนนสีลม บางรัก กรุงเทพฯ 1050

  โทร (662) 695-5000 โทรสาร (662) 631 1709

  13.2 ข้อมูลอื่นที่เกี่ยวข้อง

13.2.1 ทีพีไอ โพลีน กับคุณภาพสิ่งแวดล้อม

  อนุรักษ์สิ่งแวดล้อม

  บริษัทมีความมุ่งมั่นในการดำเนินธุรกิจ
  ควบคู่ไปกับการปรับปรุงและรักษาสิ่งแวดล้อมให้เป็นไปตามมาตรฐานที่กำหนดไว้อย่างต่อเนื่อง
  โดยถือเป็นความรับผิดชอบสำคัญของบริษัท ดังจะเห็นได้จากโรงงานปูนซีเมนต์
  ได้รับใบรับรองในระบบการจัดการด้านสิ่งแวดล้อม ISO 14001
  จากสถาบันรับรองมาตรฐานไอเอสโอ AJA EQS ประเทศอังกฤษ
  โดยบริษัทได้ทำการการลดมลพิษที่แหล่งกำเนิด การใช้ถ่านหินบิทูมินัสที่มีปริมาณซัลเฟอร์ต่ำ
  มีการตรวจสอบประสิทธิภาพการทำงานของเครื่องกำจัดฝุ่นละอองแบบไฟฟ้าสถิตย์ทุกหน่วยผลิต
  และเครื่องดักอากาศแบบถุงกรองในบริเวณจุดรับและขนถ่ายวัตถุดิบและบริเวณไซโล
  มีการติดตามตรวจสอบคุณภาพอากาศ คุณภาพน้ำ เสียงและแรงสั่นสะเทือน เป็นต้น

  โรงงานเม็ดพลาสติก ก็ได้ให้ความสำคัญกับสิ่งแวดล้อมทั้งภายในโรงงานและชุมชนโดยรอบ
  มีการบริหารงานตามหลักการบริหารสิ่งแวดล้อม โดยเริ่มจากการใช้เชื้อเพลิง ได้แก่ น้ำมันเตา
  ที่มีปริมาณซัลเฟอร์ต่ำ ซึ่งเป็นการลดปริมาณมลพิษจากแหล่งกำเนิดอย่างมีนัยสำคัญ
  และกระบวนการผลิตที่เป็นระบบปิดไม่ซับซ้อน จึงมีของเสียน้อยมาก มีการประหยัดพลังงาน
  มีการลดของเสียและนำกลับมาใช้ใหม่ เป็นผลทำให้เพิ่มมูลค่าและลดผลกระทบสิ่งแวดล้อม

  ด้วยการปฏิบัติตามหลักการบริหารสิ่งแวดล้อมอย่างเคร่งครัด
  ผลการตรวจวิเคราะห์คุณภาพสิ่งแวดล้อม ทั้งที่โรงงานปูนซีเมนต์และโรงงานเม็ดพลาสติก
  มีค่าอยู่ในเกณฑ์มาตรฐาน โดยได้จัดทำเป็นรายงานสรุปทุก 6 เดือน
  เพื่อเสนอต่อหน่วยงานราชการที่เกี่ยวข้อง

  ด้านหน่วยผลิตคอนกรีตผสมเสร็จที่ถนนพุทธมณฑลสาย 5 ก็ได้รับใบรับรองคุณภาพ ISO 14001
  จาก BVQI ซึ่งเป็นการรับรองมาตรฐานด้านการจัดการธุรกิจที่มีผลกระทบต่อสิ่งแวดล้อม

  ใส่ใจคุณภาพชีวิตและความปลอดภัย

  บริษัทได้ตระหนักถึงความสำคัญของคุณภาพชีวิตและความปลอดภัย
  ดังจะเห็นได้จากโรงงานผลิตเม็ดพลาสติก ได้รับการรับรองระบบมาตรฐาน มอก. 18001
  จากสถาบันรับรองมาตรฐาน ไอเอสโอ
  ซึ่งเป็นการรับรองมาตรฐานในระบบการจัดการอาชีวอนามัยและความปลอดภัย

  บริษัทยังมีโปรแกรมประเมินภาวะแวดล้อมในที่ทำงาน
  มีการบันทึกสถิติอุบัติเหตุและการซ้อมแผนฉุกเฉินเป็นประจำ
  มีรถดับเพลิงและทีมดับเพลิงที่มีความพร้อม
  และมีศูนย์ควบคุมภาวะฉุกเฉินที่สามารถประสานงานเพื่อแก้ไขสถานการณ์กับหน่วยงานทั้งในและนอกได้อย่างทันท่วงที

  ทั้งนี้โรงงานผลิตปูนซีเมนต์ได้รับประกาศเกียรติคุณสถานประกอบการดีเด่นด้านความปลอดภัยในการทำงาน
  รวมทั้งการจัดการและดูแลสภาพสภาพแวดล้อมในการทำงานจากสำนักงานสวัสดิการและคุ้มครองแรงงาน
  โดยปัจจุบันโรงงานปูนซีเมนต์และบริษัท ทีพีไอ คอนกรีต จำกัด
  อยู่ระหว่างการเตรียมความพร้อมเพื่อเข้าสู่ระบบมาตรฐาน มอก. 18000

13.2.2 ทีพีไอ โพลีน กับสังคม

  ด้วยความมุ่งมั่น ตลอดในช่วง 10 ปีที่ผ่านมา บริษัท ทีพีไอ โพลีน จำกัด (มหาชน)
  ได้ตระหนักถึงการรับผิดชอบในการช่วยเหลือสังคมและได้ให้ความสำคัญกับการพัฒนาสังคมให้เจริญควบคู่ไปกับการพัฒนาอุตสาหกรรม
  โดยยึดมั่น ปรัชญาที่ว่า การเป็นบริษัทธรรมาภิบาลที่ดี
  ก็คือเราจะต้องร่วมอยู่ในสังคมอย่างสร้างสรรค์
  โดยบริษัทได้ทำกิจกรรมเพื่อสังคมตลอดจนให้ความร่วมมือกับหน่วยงานและองค์กรการกุศลสาธารณประโยชน์ต่างๆ
  อย่างต่อเนื่องและเป็นรูปธรรม รวมทั้งกิจกรรมในทางสร้างสรรค์สังคมด้านต่างๆ

  กิจกรรมทางด้านศาสนา

  มีการนิมนต์พระมาเทศนาธรรมให้กับพนักงานในวันสำคัญทางศาสนาและการทอดกฐินประจำปีของบริษัทที่ดำเนินการมาตลอดทุกปีอย่างต่อเนื่อง
  และการส่งเสริมการจัดบรรพชาสามเณรภาคฤดูร้อนร่วมกับวัดอ้อน้อย จังหวัดนครปฐม
  รวมทั้งบริจาคเงินและวัสดุก่อสร้างในการก่อสร้างอาคาร ศาลาการเปรียญ
  อุโบสถ์กับวัดทั่วประเทศ

  กิจกรรมเพื่อการศึกษา

  บริษัทได้ให้ความสำคัญด้านการให้บริการทางการศึกษากับเยาวชนทั่วประเทศทั้งในรูปของทุนอาหารกลางวัน
  อาทิเช่น มอบทุนอาหารกลางวันให้กับโรงเรียนบ้านซับบอน โรงเรียนบ้านถ้ำวิทยาคม
  โรงเรียนบ้านเขาไม้เกวียน
  โรงเรียนบ้านหลังเขาในจังหวัดสระบุรีและการบริจาควัสดุก่อสร้างอาคารให้กับโรงเรียนและหน่วยงานองค์กรการกุศลทั้งภาครัฐและเอกชน
  เช่นการก่อสร้างสถานศึกษาสำหรับเด็กกำพร้าในวัดพระบาทน้ำพุ จังหวัดลพบุรี
  การก่อสร้างสนามกีฬาตามโครงการต้านยาเสพติคของสถานีตำรวจภูธรจังหวัดอุบลราชธานีและก่อสร้างถนนซีเมนต์
  และห้องเรียนโรงเรียนศึกษาพิเศษ จังหวัดลพบุรี ฯลฯ
  ตลอดจนการฝึกอบรมวิชาชีพและการเผยแพร่ให้ความรู้แก่เยาวชนด้านสิ่งแวดล้อม
  และการอนุรักษ์ธรรมชาติ

  กิจกรรมเพื่อชุมชน

  กิจกรรมเพื่อช่วยเหลือสังคม อันเป็นปณิธานที่บริษัทถือปฏิบัติมาโดยตลอด
  คือการจัดหน่วยแพทย์เคลื่อนที่ให้การรักษากับชาวบ้านที่ยากจน อาทิเช่น บริษัท ทีพีไอ โพลีน
  จำกัด (มหาชน) ร่วมกับโรงพยาบาลแก่งคอย องค์การบริหารส่วนตำบลมวกเหล็ก
  สำนักงานเทศบาล ตำบลทับกวาง ศูนย์พัฒนาฝีมือแรงงานจังหวัดสระบุรี
  ได้ออกหน่วยแพทย์เคลื่อนที่บริการตรวจสุขภาพและรักษาโรคทั่วไป ให้แก่ประชาชน
  ผู้สูงอายุและเด็กนักเรียน 14 หมู่บ้าน ในตำบลมวกเหล็ก อำเภอมวกเหล็กและตำบลทับกวาง
  อำเภอแก่งคอย จังหวัดสระบุรี รวมทั้งร่วมกับโรงพยาบาลท่าเรือ
  และองค์การบริหารส่วนตำบลวังแดง พร้อมด้วยศูนย์การศึกษานอกโรงเรียน
  จังหวัดพระนครศรีอยุธยาได้ออกหน่วยแพทย์เคลื่อนที่ บริการตรวจสุขภาพและรักษาโรคทั่วไป
  ให้กับประชาชน ตำบลวังแดง อำเภอท่าเรือ จังหวัดพระนครศรีอยุธยา และทุก 3 เดือน บริษัท
  ทีพีไอ โพลีน จำกัด (มหาชน) ร่วมกับพนักงานบริจาคโลหิตให้กับสภากาชาดไทย
  นอกจากนี้บริษัทได้บริจาคเงินและวัสดุก่อสร้างแก่ผู้ประสพภัยธรรมชาติทั่วประเทศ อาทิเช่น
  เกิดอุทกภัยในจังหวัดเพชรบูรณ์ และจัดมอบผ้าห่มกันหนาวให้กับผู้สูงอายุ บ้านเขาไม้เกวียน
  ตำบลมวกเหล็ก อำเภอมวกเหล็ก จังหวัดสระบุรี
  ซึ่งอาจกล่าวได้ว่าเป็นบริษัทหนึ่งที่คืนกำไรสู่ประชาชนและสังคมในอันดับต้นๆ
  ของประเทศและเป็นองค์กรเอกชนขนาดใหญ่ที่มีความตระหนักและพยายามในอันที่จะรักษาและปรับปรุงสภาพแวดล้อมที่ดีให้ดำรงอยู่อย่างยังยืนสืบต่อไป

  มูลนิธิสิ่งแวดล้อมเพื่อชีวิต

  จากความตระหนักต่อสภาพสังคมและสิ่งแวดล้อมเสมอมา บริษัท ทีพีไอ โพลีน จำกัด (มหาชน)
  จึงก่อตั้ง มูลนิธิสิ่งแวดล้อมเพื่อชีวิต
  ซึ่งเป็นองค์การหรือสถานสาธารณกุศลตามประกาศกระทรวงการคลัง โดยเป็นมูลนิธิเต็มรูปแบบ
  ที่ผู้บริจาคสามารถนำใบเสร็จไปยกเว้นภาษีรายได้ได้
  ซึ่งองค์การนี้มีวัตถุประสงค์และเจตนารมณ์เพื่อที่จะจรรโลงและสร้างสรรค์สภาพแวดล้อมที่ดีให้กับทุกชีวิตในสังคม
  ได้ดำรงอยู่อย่างผาสุกและมีคุณภาพชีวิตที่ดี รวมทั้งสนับสนุนกิจกรรมในด้านต่างๆ
  ที่เกี่ยวข้องกับการแก้ไขปัญหาสังคมและที่ผ่านมามูลนิธิสิ่งแวดล้อมเพื่อชีวิต
  ได้จัดกิจกรรมในด้านต่างๆ ที่เป็นประโยชน์แก่สังคมและสิ่งแวดล้อม
  โดยได้รับความร่วมมือทั้งภาครัฐและเอกชนในการจัดกิจกรรมต่างๆ อาทิเช่น
  โครงการฟื้นคุณค่าป่าชายเลนซึ่งเป็นการดำเนินการให้ความรู้ปลูกป่าชายเลนในพื้นที่ในจังหวัดชลบุรี
  จังหวัดระยองและจังหวัดจันทบุรี โครงการแต้มสีฟ้าให้ชายฝั่ง โครงการเยาวชนสู่ธรรมชาติ
  โครงการส่งเสริมคุณค่าเยาวชนไทย(รณรงค์ต้านยาเสพติด) โครงการมอบความรู้สู่เยาวชน
  โครงการอะเมซิ่งแรลลี่รักษ์โลก และการบริจาคให้กับองค์กรการกุศลและสาธารณประโยชน์ เช่น
  ทุนการศึกษาแก่นักเรียนที่ขาดแคลนทุนทรัพย์ โรงเรียนเทศบาลเขาเต่า จังหวัดประจวบคีรีขันธ์
  และโรงเรียนซึ่งอยู่ภายใต้ความอุปถัมภ์ของมูลนิธิธรรมอิสระ เช่น โรงเรียนห้วยขวาง
  โรงเรียนบ้านอ้อกระทิง โรงเรียนบ้านหนองงูเหลือม และโรงเรียนบ้านสระน้ำ จังหวัดนครปฐม
  นอกจากนี้ จัดซื้อหน้ากากผ้าจราจรมอบให้กับจราจรกลาง บริจาคให้มูลนิธิไทยรัฐ
  มูลนิธิโรงพยาบาลสมเด็จเจ้าพระยา
  มูลนิธิป้องกันต่อต้านอาชญากรรมและยาเสพติดในประเทศไทย
  และบริจาคให้กับโรงเรียนตำรวจตระเวนชายแดนรวมทั้งโครงการช่วยเหลือเด็กและชาวบ้านยากจนในถิ่นทุรกันดารทั่วประเทศ
  เช่น ที่วัดถ้ำพระ อำเภอกุบาก จังกวัดสกลนคร